Šventragių ąžuolas

Šventragių ąžuolas – senas saugomas paprastasis ąžuolas, augantis Kelmės rajone, Šventragių kaime, 5 km į šiaurės vakarus nuo Kražių, laukuose tarp Šventragių miško ir kelio . Paminklinis medis kelio nuorodomis ar kita informacija nepažymėtas. Kalvotoje vietovėje iš toliau nematomas, auga už 0,4 km į rytus nuo kaimo trobų ir autobusų stotelės.

Aplinkiniuose miškuose yra ir daugiau senų ąžuolų. Apie 500 m į vakarus nuo šio ąžuolo, priešingoje kelio pusėje yra alkvietė, kurioje išlikęs padavimuose minimo ąžuolo kelmas.Šventragių šventvietės ąžuolo kelmas (Kelmės r.) europeana.eu 

Šventragių ąžuolas saugomas valstybės nuo 1968 m., yra botaninis gamtos paveldo objektas.Saugomų teritorijų kadastrasVDU. Kelmės rajono gamtos išteklių panaudojimo rekreacijai analizė. Gamtos paveldo objektai, p. 33

 Duomenys 

 Identifikavimo kodas: 0310505010031
 Medžio rūšis: paprastasis ąžuolas (Quercus robur L.)
 Medžio aukštis: 19,5 m
 Kamieno apimtis 1,3 m aukštyje: 4,9 m
 Amžius: neskelbiama

 Šaltiniai 

Kategorija:Kelmės rajono paveldas
Kategorija:Ąžuolai gamtos paminklai